РЕГЛАМЕНТ (ЕО) № 14/2007 НА КОМИСИЯТА
от 10 януари 2007 година
за изменение за 74-ти път на Регламент (ЕО) № 881/2002 на Съвета за налагане на някои специфични ограничителни мерки, насочени срещу определени физически лица и образувания, свързани с Осама бен Ладен, мрежата на Ал Кайда и талибаните, и за отмяна на Регламент (ЕО) № 467/2001 на Съвета
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Регламент (ЕО) № 881/2002 на Съвета от 27 май 2002 г. за налагане на някои специфични ограничителни мерки, насочени срещу определени физически лица и образувания, свързани с Осама бен Ладен, мрежата на Ал Кайда и талибаните, и за отмяна на Регламент (ЕО) № 467/2001 на Съвета за забрана на износа на някои стоки и услуги за Афганистан, за засилване на забраната на полети и удължаване на замразяването на средства и други финансови ресурси по отношение на талибаните в Афганистан (1), и по-специално член 7, параграф 1, първо тире от него,
като има предвид, че:
(1)
В приложение І към Регламент (ЕО) № 881/2002 се съдържа списък на лица, групи и образувания, спрямо които се прилага замразяването на средства и икономически ресурси по силата на този регламент.
(2)
На 12 декември 2006 г. Комитетът по санкциите към Съвета за сигурност на ООН реши да внесе изменения в списъка на лица, групи и образувания, спрямо които се прилага замразяването на средства и икономически ресурси. Затова следва да се измени съответно приложение І.
(3)
За да се осигури ефективност на мерките, предвидени в настоящия регламент, този регламент следва да влезе в сила незабавно,
ПРИЕ НАСТОЯЩИЯ РЕГЛАМЕНТ:
Член 1
Приложение І към Регламент (ЕО) № 881/2002 се изменя съгласно приложението към настоящия регламент.
Член 2
Настоящият регламент влиза в сила в деня на публикуването му в Официален вестник на Европейския съюз.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 10 януари 2007 година.